ПРОТОКОЛ №48
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 06.11.2017 г. 

ПРИСЪСТВАТ: Бонка Дечева, Мариана Костова, Любка Андонова, Анелия Маркова, Вяра Камбурова, Виолета Главинова, Иван Стойчев, Олга Керелска,  Александър Еленков, Даниела Марчева, Иванка Шкодрова, Деспина Георгиева, Атанаска Дишева, Красимир Шекерджиев. 

Отсъстват: Бонка Янкова, Драгомир Кояджиков, Вероника Имова

На заседанието присъстваха: 
Мария Христова – директор на дирекция СККМ,
Цветанка Тиганчева – началник-отдел „Конкурси на магистрати“, 
Николина Георгиева - началник-отдел „Атестиране и кариерно развитие на съдии“. 

Протоколирал: Илина Йосифова

Допълнителни точки, включени за разглеждане в дневния ред на Комисията по атестирането и конкурсите 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

ВКЛЮЧВА следните допълнителни точки в дневния ред на Комисията по предложенията и атестирането, за разглеждане:  Р-15, Р-16, Р-17. 

РАЗНИ

Р-1. ОТНОСНО: Обсъждане на Методика за оценка дейността на членовете на Висшия съдебен съвет, на главния инспектор и на инспекторите в Инспектората към Висшия съдебен съвет.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 
1. Приема за сведение Методиката за оценка дейността на членовете на Висшия съдебен съвет, на главния инспектор и на инспекторите в Инспектората към Висшия съдебен съвет.

Р-2. ОТНОСНО: Молба от Милка Здравкова Варнова - Итова, на основание чл. 28, ал. 2  от ЗСВ, да й бъде извършена атестация за дейността й като член на Висшия съдебен съвет.
 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2.1. На основание чл. 28, ал. 2 от ЗСВ открива процедура по атестиране на Милка Здравкова Варнова – Итова – съдия в Административен съд – София – област, за периода, в който същата е била член на Висшия съдебен съвет. 

2.2. Определя докладчик по преписката г-жа Любка Андонова. 

Р-3. ОТНОСНО: Извлечение от решение на комисия „Съдебна карта, натовареност и съдебна статистика“ по протокол №30/25.10.2017 г., т. 2, във връзка с искане от председателя на Специализиран наказателен съд за увеличаване с 15 (петнадесет) длъжности „съдия“ щатната численост на съда. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ искането от председателя на Специализирания наказателен съд за увеличаване щатната численост на съда с 15 (петнадесет) нови длъжности „съдия". 

Мотиви: След като се запозна със становището на Комисия „Съдебна карта, натовареност и съдебна статистика“ към Съдийската колегия на ВСС, обобщи данните по видове дела, разгледани от Специализирания наказателен съд за 2016 г. и постъпленията за първото полугодие на 2017 г., обсъди актуалното кадрово състояние и анализира натовареността по щат за 2016 г. и за първото полугодие на 2017 г. на Специализирания наказателен съд, Комисията счита, че не е налице обоснована необходимост за увеличаване щатната численост на съдиите в този орган на съдебната власт. 
 	Към настоящия момент утвърдената и заета щатна численост на Специализирания наказателен съд е 19 длъжности, разпределени както следва: 1 административен ръководител, 2 заместници на административния ръководител и 16 съдии. Видно от статистическите данни за 2016 г. Специализираният наказателен съд е с натовареност - 31,05 брой дела за разглеждане месечно от един съдия при средна за страната 12,52. За първото полугодие на 2017 г.  броят дела за разглеждане месечно от 1 съдия е 34,59 при средна за страната 15,47, като свършените  дела са 33,28 при средна за страната  - 10,54.  
	Анализът на данните от Отчета за работата на Специализирания наказателен съд  за  2016 г. показва, че най-голям дял от  постъпили общо 6 580 дела в съда имат частните наказателни дела, които са общо 6451 броя (в т.ч. ЧНД I инстанция – 6011 и ЧНД разпити – 440). Така от общо 6 707 разгледани през 2016 г. дела, 6 466 бр. са частни наказателни дела, едва 239 броя са НОХД дела и само 2 броя са АНХД. Данните са аналогични и за първото полугодие на 2017 г. За този период в Специализирания наказателен съд са постъпили 3594 бр. дела, от които НОХД – 77 бр., частните наказателни дела - 3517, от които частни наказателни дела I – инстанция – 3 302 броя и частни наказателни дела с проведени разпити - 215 броя.   
	 В допълнение се налага и изводът, че от ЧНД относително голям е делът на делата по Закона за специалните разузнавателни средства, а именно за 2016 г. са издадени 2271 разрешения за използване на СРС, а за първото полугодие на 2017 г. издадените разрешения са 1108. Нарасналият брой дела по ЗСРС, които се разглеждат от административния ръководител или определен с негова заповед заместник, не обуславя увеличаване на съдиите в органа, а по-скоро назначаване на нови заместници на административния ръководител.
  	Определянето на броя на съдиите в органите на съдебната власт следва да се извършва съобразно степента на натовареност. Високата натовареност в Специализираният наказателен съд се дължи на постъплението на ЧНД в т.ч. и тези по ЗСРС. По отношение на останалите категории дела, които се разглеждат в Специализирания наказателен съд, се констатира  натовареност на магистратите по-ниска от тази на съдиите в Софийски градски съд. Твърдяното от административния ръководител – председател на съда предстоящо увеличаване на натовареността на Специализирания наказателен  съд след приемане на ЗИД на НПК за промяна на подсъдността, е едно евентуално и несигурно бъдещо събитие, което не е факт, поради което липсват предпоставки към настоящия момент за увеличаване броя на съдиите в този съд.

3.2. Внася предложението в заседанието на Съдийската колегия, насрочено на 14.11.2017 г., за разглеждане и произнасяне.

Р-4. ОТНОСНО: Уведомление от и. ф. административен ръководител - председател на Административен съд - Кърджали във връзка с встъпването на съдия Пенка Колева Костова в Административен съд - Хасково по реда на чл. 194, ал. 1 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. Приема за сведение уведомлението от и. ф. административен ръководител - председател на Административен съд – Кърджали и отговор – становище на съдия Пенка Колева Костова. 

4.2. Информацията  да  се приложи към кадровото досие на магистрата. 

Р-5. ОТНОСНО: Предложение от председателя на Върховния касационен съд за атестиране на Светла Дочева Димитрова - председател на Трето гражданско отделение на Върховния касационен съд. 

ПО АТЕСТИРАНЕТО И КОНКУРСИТЕ 
РЕШИ: 
5.1. Предлага на Съдийската колегия на ВСС да остави без уважение, на основание чл. 39 от ЗСВ, чл. 203, ал. 1, т. 4, буква „б“ от ЗСВ и чл. 203, ал. 2 от ЗСВ, предложението от председателя на Върховния касационен съд за атестиране на Светла Дочева Димитрова - председател на Трето гражданско отделение на Върховния касационен съд. 
Мотиви: Законът за съдебната власт не предвижда атестиране на съдиите от върховните нива в органите на съдебната власт. Според чл. 39 ЗСВ Комисията по атестирането и конкурсите при СК на ВСС провежда атестирането на съдии, на административни ръководители и на заместници на административни ръководители, с изключение на тези от Върховния касационен съд и Върховния административен съд. Специалната разпоредба на чл. 203, ал. 2 ЗСВ императивно изключва съдиите от ВКС и ВАС от провеждането на периодично атестиране. В конкретния случай не намира приложение и чл. 203, ал. 1, т. 4, б. “б“ ЗСВ, според която извънредно атестиране се провежда тогава, когато съдия, прокурор или следовател участва в избор за председател на ВКС и ВАС. В случаите, когато правилата за председател се прилагат и за заместник, законът изрично посочва това. 
С оглед горното Комисията счита, че предложението на Председателя на ВКС за откриване на процедура по атестиране на съдия Светла Димитрова следва да бъде оставено без уважение. 

5.2. Внася предложението в заседанието на Съдийската колегия, насрочено на 07.11.2017 г., за разглеждане и произнасяне.
Р-6. ОТНОСНО: Проект  на становище на КАК-СК по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт, за притежаваните професионални качества на Емил Кръстев Ангелов - съдия в Районен съд - Враца, кандидат за заемане на длъжността „заместник-административен ръководител - заместник-председател“ на Районен съд - Враца. 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6.1. ПРИЕМА становището за притежаваните професионални качества на Емил Кръстев Ангелов - съдия в Районен съд - Враца.  

6.2. Изпраща, на основание чл. 6, ал. 3 от Правилата за назначаване на заместници на административните ръководители – заместник-председатели в органите на съдебната власт,  становището по т. 6.1. на Емил Кръстев Ангелов - съдия в Районен съд - Враца, за запознаване. 

Р-7. ОТНОСНО: Предложение от административния ръководител - председател на Районен съд - Враца, за назначаване на Емил Кръстев Ангелов - съдия в Районен съд - Враца, на длъжност „заместник на административния ръководител - заместник-председател“ на Районен съд - Враца. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.1. Предлага на Съдийската колегия на ВСС да назначи, на основание чл. 168, ал. 2 от ЗСВ, Емил Кръстев Ангелов - съдия в Районен съд - Враца, с ранг „съдия във ВКС и ВАС“ на длъжността „заместник на административния ръководител - заместник-председател“ на Районен съд – Враца, с ранг „съдия във ВКС и ВАС“ с основно месечно трудово възнаграждение съгласно Таблица №1 на ВСС. 

7.2. Внася предложението в заседанието на Съдийската колегия, насрочено на 14.11.2017 г., за разглеждане и произнасяне.

Р-8. ОТНОСНО: Жалба от Петя Георгиева Георгиева до Върховния административен съд против решение на Съдийската колегия на Висшия съдебен съвет по т. 4.1 от протокол №43/24.10.2017 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 
8. Приема за сведение жалбата от Петя Георгиева Георгиева до Върховния административен съд. 

Р-9. ОТНОСНО: Жалба от Рени Христова Коджабашева до Върховния административен съд против решение на Съдийската колегия на Висшия съдебен съвет по т. 3.2 от протокол №43/24.10.2017 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 
9. Приема за сведение жалбата от Рени Христова Коджабашева до Върховния административен съд. 

Р-10. ОТНОСНО: Жалба от Милен Георгиев Василев до Върховния административен съд против решение на Съдийската колегия на Висшия съдебен съвет по т. 2.1 от протокол №43/24.10.2017 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 
10. Приема за сведение жалбата от Милен Георгиев Василев до Върховния административен съд. 

Р-11. ОТНОСНО: Жалба от Катя Иванова Аспарухова до Върховния административен съд против решение на Съдийската колегия на Висшия съдебен съвет по т. 1.3 от протокол №43/24.10.2017 г.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 
11. Приема за сведение жалбата от Катя Иванова Аспарухова до Върховния административен съд. 

Р-12. ОТНОСНО: Предложение от председателя на Върховния административен съд за поощряване на Румяна Борисова Монова - заместник-председател на Върховния административен съд с отличие „личен почетен знак първа степен - златен“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12.1. Предлага на Съдийската колегия на ВСС да остави без уважение предложението от председателя на Върховния административен съд за поощряване на Румяна Борисова Монова - заместник-председател на Върховния административен съд с отличие „личен почетен знак първа степен - златен“. 

Мотиви: В постъпилото предложение за поощряване липсват достатъчно данни, които да обосновават основателност на исканото награждаване.  Съгласно т. 13 от Правилата за определяне на условията, реда и критериите за поощряване на съдии, прокурори и следователи (приети с решение на ВСС по протокол №1/10.01.2013 г.), за да бъде поощрен магистрат с отличие „личен почетен знак първа степен – златен”, той наред с безупречно и образцово изпълнение на служебните си задължения и високи нравствени качества следва да се е отличил с изключителен принос за реформиране на съответния орган на съдебната власт и укрепване на неговия авторитет. Освен че липсват аргументи в тази насока, с оглед известни факти, които през 2013 г. са поставили под съмнение репутацията на магистрата и неговите етични качества, (информация за наличие на конфликт на интереси, а именно данни за постановявани съдебни актове в рамките на един съдебен състав с магистрат, с който съдия Румяна Монова е била във фактическо съжителство), Комисията не може да направи заключение за системно и непрекъснато проявяван висок професионализъм и за постигнати трайни резултати в служебната работа, за което съдия Монова може да бъде наградена и поощрена съобразно т. 13 от Правилата.

12.2. Внася предложението в заседанието на Съдийската колегия, насрочено на 14.11.2017 г., за разглеждане и произнасяне.

Р-13. ОТНОСНО: Молба от Румяна Борисова Монова за освобождаване от заеманата длъжност „заместник-председател“ на Върховния административен съд. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

13. Отлага разглеждането на т. Р-13 от настоящия дневен ред за заседанието на комисията, насрочено за 20.11.2017 г.

Мотиви: Към настоящия момент по щатното разписание на ВАС са налице 2 (две) свободни длъжности „съдия”, които са овакантени в срока за приложението на разпоредбата на чл. 193, ал. 6 от ЗСВ по конкурс за повишаване в длъжност и преместване чрез събеседване за заемане на длъжността „съдия” във ВАС (обявен с решение на ВСС по протокол №10/25.02.2015 г.). С решение на Съдийската колегия на ВСС по протокол №43/24.10.2017 г. на тези длъжности са повишени и предстои да встъпят следващите по реда на класирането кандидати. Същевременно в администрацията на ВСС е постъпило предложение за назначаване на съдия Любомир Гайдов на длъжност „заместник на административния ръководител – заместник-председател” на Административен съд – София – област, което е на етап изготвяне от Комисията по професионална етика на становище за етичните качества на магистрата по реда на чл. 6 от Правилата за назначаване на заместници на административните ръководители – заместник-председатели на ОСВ. След назначаването на съдия Гайдов на административната длъжност в АССО ще се освободи една длъжност „съдия“, на която да бъде върната съгласно чл. 169, ал. 5 от ЗСВ съдия Румяна Монова. Във ВАС е налице и 1 свободна длъжност „заместник на административния ръководител – заместник – председател“ на ВАС, но същата не може да послужи за обезпечаване оставането на подалия оставка магистрат в органа. 
С оглед на гореизложеното, за разрешаване на възникналия кадрови въпрос Комисията счита за целесъобразно да се отложи разглеждането на молбата за заседание на комисията след две седмици.

Р-14. ОТНОСНО:  Информация от административния ръководител - председател на Софийски районен съд във връзка с проведена среща по отношение командироването на Лилия Георгиева Терзиева - Владимирова - съдия в Районен съд - Пещера. (вх.№ВСС-14379/27.10.2017 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 
14. Приема за сведение информацията от административния ръководител - председател на Софийски районен съд. 

ВЪЗРАЖЕНИЯ

В-1. ОТНОСНО: Предложение от административния ръководител - председател на Софийски районен съд за придобиване статут на несменяемост на Зорница Ангелова Езекиева - съдия в Софийски районен съд, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. Предлага на Съдийската колегия на ВСС, на основание чл. 205, ал. 2 от ЗСВ, да изслуша Зорница Ангелова Езекиева - съдия в Софийски районен съд, с ранг „съдия в ОС”, поради постъпило възражение срещу изготвената й комплексна оценка.

1.2. Предлага на Съдийската колегия на ВСС ДА УВАЖИ възражението на Зорница Ангелова Езекиева - съдия в Софийски районен съд, с ранг „съдия в ОС”, срещу изготвената й комплексна оценка.

Мотиви: Атестираният съдия излага доводи, че в част VIII „Общи критерии“ относно т. 3 „Умение за оптимална организация на работата“ КАК е взела предвид справка от СГС от 04.05.2017 г. Сочи, че с оглед отразеното в част IVа, т. 2, съдържаща справка от СРС, за периода на атестация няма постановени актове извън 3-месечен срок.
След извършена проверка на място в деловодната система на Софийски градски съд, както и постъпили две справки от завеждащ служба ГО-частни жалби и обезпечения и зав. служба „Съдебно деловодство ГО-въззивни състави“ се установява, че възражението е основателно защото:

1-въззивно гр. д.№721 по описа за 2010 г. е обявено за решаване в публично съдебно заседание, състояло се на 22.04.2013 г. На 17.05.2013 г., т.е. в 1-месечния срок, е постановено решение №3591. Решението е обявено на същата дата; на същата дата са изпратени и призовките до страните.
Датата, посочена в изготвената от СГС справка за срочност на делата на доклад на съдия Езекиева, - 12.09.2014 г. е датата на която е постановено решение за отстраняване на очевидна фактическа грешка.

2-частно гр.д. №12216 по описа за 2012 г. е образувано на 14.09.2012 г. С определение №14528/17.09.2012 г. в закрито съдебно заседание съдия Езекиева е оставила частната жалба без движение за ангажиране на доказателства относно връчването на поканата за доброволно изпълнение. Жалбоподателката е отстранила тази нередовност на жалбата на 10.10.2012 г. На 15.10.2012 г. е постановено от съдията-докладчик определение №21225/15.10.2012 г.

3-въззивно гражданско дело №9270 по описа за 2013 г. е образувано на 05.07.2013 г. С определение от 10.07.2013 г. съдията-докладчик е дал указания до въззивника да заяви дали поддържа жалбата с оглед решението на СРС (явно за наличие на правен интерес). На 26.07.2013 г. от въззивника е подадена молба - уточнение, а на 30.07.2013 г. същият е подал молба с приложения. В закрито съдебно заседание на 01.08.2013 г. е постановено определение, приключващо делото - въззивната жалба е върната. Насроченото на 24.02.2014 г. публично съдебно заседание е било отменено.
Датата, посочена в спорната справка – 19.02.2014 г. е датата на връщане на делото в СРС.

4-въззивно гражданско дело №10621 по описа за 2012 г. е образувано на 01.08.2012 г. Съдия Езекиева е постановила на 03.09.2012 г. определение №21263/03.09.2012 г., приключващо делото - същото е прекратено съгласно заповед №244 от 08.02.2011 г. на Председателя на СГС. На 13.09.2012 г. е образувано ч.гр.д. №12140 по описа за 2012 г.;

5-частно гражданско дело №6368 по описа за 2012 г. е образувано на 03.05.2012 г. На същата дата е постановено определение №21276 за прекратяване на делото съгласно заповед №№244 от 08.02.2011 г. на Председателя на СГС. На 09.05.2012 г. е образувано ч.гр.д.№6769/2012 г.;

6-частно гражданско дело №2806 по описа за 2012 г. е образувано на 23.02.2012 г. На 02.04.2012 г. съдията се произнася с определение №21270/02.04.2012 г., което приключва делото. В деловодната справка е посочено, че делото е приключило на 02.04.2012 г. Датата, посочена в справката – 24.02.2014 г. е датата на връщане на делото в СРС.

7-частно гражданско дело №8903 по описа за 2011 г. е образувано на 05.07.2011 г. На 07.07.2011 г. съдия Езекиева постановява разпореждане   07.07.2011 г. за определяне на нов докладчик. Делото е върнато в деловодството на 08.07.2011 г. 
На 20.07. 2011 г. е образувано ч.гр.д. №9673 по описа за 2011 г. Последното е разпределено на доклад на съдия Зорница Хайдукова.
Следователно отразените в част VIII „Общи критерии“ относно т. 3 „Умение за оптимална организация на работата“ 7 бр. актове като постановени над 3-месечния срок, са в указания от ГПК 1-месечен срок.
Комисията е определила по т. 3 „Умение за оптимална организация на работата“ - 19 т. Процесните 7 бр. дела представляват 0,2% от изготвените от атестирания съдия съдебни актове – 2172 бр. Констатирано е, че 14 бр. или 0,6% са изготвени в срок до три месеца. Относно тези 14 бр. съдебни актове не е подадено възражение. Следва, обаче да се вземе предвид голямата натовареност на СРС, при което по критерия „Умение за оптимална организация на работата“ точките от 19 би следвало да се завишат на 20. При което комплексната оценка по част XII „Много добра“ от 97 точки, би следвало да бъде определена на 98 точки.

1.3. Предлага на Съдийската колегия на ВСС ДА ПРИЕМЕ, на основание чл. 209, ал. 4, комплексна оценка "МНОГО ДОБРА" - 98 (деветдесет и осем) точки на Зорница Ангелова Езекиева - съдия в Софийски районен съд, с ранг „съдия в ОС”.

1.4. Предлага на Съдийската колегия на ВСС Зорница Ангелова Езекиева - съдия в Софийски районен съд, с ранг „съдия в ОС” ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението. 

1.5. Внася предложението в заседание на Съдийската колегия на Висшия съдебен съвет, насрочено на 21.11.2017 г., за разглеждане и произнасяне. 

ПРЕРАЗПРЕДЕЛЯНЕ НА ПРЕПИСКА с постъпило възражение срещу определената оценка по открита процедура за периодично атестиране и определяне на нов докладчик

В-2. ОТНОСНО: Предложение от административния ръководител - председател на Софийски районен съд  за периодично атестиране на Методи Тодоров Шушков - съдия в Софийски районен съд, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1. Определя докладчик по преписката г-жа Атанаска Дишева, в състав г-жа Деспина Георгиева и г-жа Вяра Камбурова. 

ЕДИННИ ФОРМУЛЯРИ

С-1. ОТНОСНО: Предложение от административния ръководител - председател на Районен съд - Кюстендил за придобиване статут на несменяемост на Елисавета Георгиева Деянчева - съдия в Районен съд - Кюстендил, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. Допълва в Единния формуляр за атестиране резултатите от проверката по      чл. 175з от ЗСВ, съдържащи се в доклада на ИВСС. 

1.2. ПРЕДОСТАВЯ на Елисавета Георгиева Деянчева - съдия в Районен съд - Кюстендил, с ранг „съдия в ОС”, резултатите от атестирането по приетата оценка с решение на Комисията по атестирането и конкурсите към Съдийската колегия на ВСС по протокол №45/16.10.2017 г., т. С-25, за запознаване.

С-2. ОТНОСНО: Предложение от административния ръководител - председател на Окръжен съд - Кюстендил за периодично атестиране на Татяна Христова Костадинова - съдия в Окръжен съд - Кюстендил, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2.1. Налице са условията по чл. 196, т. 2 от ЗСВ (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) за провеждане на периодично атестиране на Татяна Христова Костадинова - съдия в Окръжен съд - Кюстендил, с ранг „съдия във ВКС и ВАС”. 

2.2. НЕ ПРИЕМА предложението на Помощната атестационна комисия и ИЗГОТВЯ, на основание чл. 204а, ал. 3, т. 3 от ЗСВ, на Татяна Христова Костадинова - съдия в Окръжен съд - Кюстендил, с ранг „съдия във ВКС и ВАС” комплексна оценка "МНОГО ДОБРА".

Мотиви: Производството по атестирането е започнало въз основа на предложение от административния ръководител- председател на Окръжен съд, гр. Кюстендил за периодично атестиране на Татяна Христова Костадинова, с ранг „съдия във ВКС и ВАС“, на основание чл. 196, т. 2 от ЗСВ, вх.№11-06-510/30.03.2016 г. и решение С-22 по протокол на КАК №17/26.04.2016 г.
Последно периодично атестиране – решение на ВСС по протокол №49/15.11.2012 г. – комплексна оценка „Много добра“ - 91 точки. 
ЕФА е изготвен от ПАК по реда на Методиката за атестиране на съдия, прокурор, следовател, административен ръководител, приета с решение на ВСС по протокол №39/28.11.2011 г., изм. с решение по протокол №32/26.07.2013 г., изменена и допълнена с решение по протокол №11/12.03.2014 г. във връзка с решение на КАК на Съдийската колегия на ВСС по протокол №6 от 06.02.2017 г.
Определеният състав на КАК констатира следното:
При определяне на  оценката по общите критерии в част VIII, т. 4 от ЕФА „Експедитивност и дисциплинираност“ са дадени на атестирания съдия 19 точки. Съгласно Методиката за атестиране на съдия, прокурор, следовател, административен ръководител, показатели за оценяване по този общ критерии са:
1 - резултатите от проверка на ИВСС;
2 - резултати от други проверки;
3 - спазване на професионалната етика и
4 - поощрения и наказания през периода, за който се извършва атестирането.
От събраната и използвана от ПАК достоверна писмена информация се установява, че по отношение работата на атестирания съдия няма негативни констатации и препоръки от ИВСС във връзка с извършената проверка на Окръжен съд, гр. Кюстендил за периода от 2013-2014 г. /периода на атестация е 01.05.2012 г.- 01.05.2016 г.
Няма постъпили жалби срещу атестирания съдия.
Становището на Комисията по професионална етика при Окръжен съд, гр. Кюстендил е положително.
На съдия Татяна Христова Костадинова не са налагани дисциплинарни наказания.
Ето защо при определяне на  оценката по общите критерии в част VIII, т.4 от ЕФА „Експедитивност и дисциплинираност“ точките от 19 следва да се завишат на 20. При което комплексната оценка по част XI, т. 3 „Много добра“ от 94  точки следва да бъде определена на 95 (деветдесет и пет) точки.

2.3. ИЗПРАЩА, на основание чл. 205, ал. 1 от ЗСВ, на Татяна Христова Костадинова - съдия в Окръжен съд - Кюстендил, с ранг „съдия във ВКС и ВАС” резултатите от атестирането, за запознаване.

ПРЕДЛОЖЕНИЯ ЗА ПРЕДВАРИТЕЛНО АТЕСТИРАНЕ

С-3. ОТНОСНО: Предложение от административния ръководител - председател на Софийски районен съд за предварително атестиране на Иво Вътев Вътев - съдия в Софийски районен съд, с ранг „съдия в ОС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за предварително атестиране, на основание чл. 196, т. 1 от ЗСВ, за периода 07.05.2014 г.– 07.05.2017 г. на Иво Вътев Вътев - съдия в Софийски районен съд, с ранг „съдия в ОС“. 

3.2. На основание чл. 56 от Наредбата възлага на г-жа Вяра Камбурова - докладчик, г-жа Иванка Шкодрова и г-жа Любка Андонова- членове на атестационния състав, да извършат проверка на дейността на Иво Вътев Вътев - съдия в Софийски районен съд, с ранг „съдия в ОС“. 

3.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

3.4. Да се изискат от административния ръководител на Софийски районен съд необходимите документи за провеждане на атестиране, съгласно чл. 58, ал. 1 от Наредбата.

С-4. ОТНОСНО: Предложение от административния ръководител - председател на Софийски районен съд за предварително атестиране на Георги Андонов Крушарски - съдия в Софийски районен съд, с ранг „съдия в ОС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за предварително атестиране, на основание чл. 196, т. 1 от ЗСВ, за периода 15.04.2014 г.– 15.04.2017 г. на Георги Андонов Крушарски - съдия в Софийски районен съд, с ранг „съдия в ОС“. 

4.2. На основание чл. 56 от Наредбата възлага на г-н Иван Стойчев - докладчик, г-жа Иванка Шкодрова и г-н Красимир Шекерджиев - членове на атестационния състав, да извършат проверка на дейността на Георги Андонов Крушарски - съдия в Софийски районен съд, с ранг „съдия в ОС“. 

4.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

4.4. Да се изискат от административния ръководител на Софийски районен съд необходимите документи за провеждане на атестиране, съгласно чл. 58, ал. 1 от Наредбата.

С-5. ОТНОСНО: Предложение от административния ръководител - председател на Софийски районен съд за предварително атестиране на Николай Илиев Николов - съдия в Софийски районен съд, с ранг „съдия в ОС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за предварително атестиране, на основание чл. 196, т. 1 от ЗСВ, за периода 28.04.2014 г.– 28.04.2017 г. на Николай Илиев Николов - съдия в Софийски районен съд, с ранг „съдия в ОС“. 

5.2. На основание чл. 56 от Наредбата възлага на г-жа Любка Андонова - докладчик, г-жа Вяра Камбурова и г-жа Мариана Костова - членове на атестационния състав, да извършат проверка на дейността на Николай Илиев Николов - съдия в Софийски районен съд, с ранг „съдия в ОС“. 

5.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

5.4. Да се изискат от административния ръководител на Софийски районен съд необходимите документи за провеждане на атестиране, съгласно чл. 58, ал. 1 от Наредбата.

С-6. ОТНОСНО: Предложение от административния ръководител - председател на Софийски районен съд за предварително атестиране на Румяна Милчева Найденова - съдия в Софийски районен съд, с ранг „съдия в ОС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за предварително атестиране, на основание чл. 196, т. 1 от ЗСВ, за периода 16.04.2014 г.– 16.04.2017 г. на Румяна Милчева Найденова - съдия в Софийски районен съд, с ранг „съдия в ОС“. 

6.2. На основание чл. 56 от Наредбата възлага на г-жа Мариана Костова - докладчик, г-жа Даниела Марчева и г-жа Анелия Маркова - членове на атестационния състав, да извършат проверка на дейността на Румяна Милчева Найденова - съдия в Софийски районен съд, с ранг „съдия в ОС“. 

6.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

6.4. Да се изискат от административния ръководител на Софийски районен съд необходимите документи за провеждане на атестиране, съгласно чл. 58, ал. 1 от Наредбата.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

С-7. ОТНОСНО: Предложение от административния ръководител - председател на Районен съд - Хасково за периодично атестиране на Нели Делчева Иванова - съдия в Районен съд - Хасково, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 2 ЗСВ, за периода 01.11.2012 г. – 01.11.2017 г. на Нели Делчева Иванова - съдия в Районен съд - Хасково, с ранг „съдия във ВКС и ВАС“. 

7.2. На основание чл. 56 от Наредбата възлага на г-жа Вяра Камбурова -  докладчик, г-жа Анелия Маркова и г-жа Любка Андонова - членове на атестационния състав, да извършат проверка на дейността на Нели Делчева Иванова - съдия в Районен съд - Хасково, с ранг „съдия във ВКС и ВАС“. 

7.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.
     
7.4. Да се изискат от административния ръководител на Районен съд – Хасково необходимите документи за провеждане на атестиране, съгласно чл. 58, ал. 1 от Наредбата.

ПРЕКРАТЯВАНЕ НА ОТКРИТИ ПРОЦЕДУРИ ПО ПЕРИОДИЧНО АТЕСТИРАНЕ, предвид решение на Пленума на Висшия съдебен съвет по протокол №27/14.09.2017 г., т. 17, относно приложението на §206, ал. 3 от ПЗР на ЗИДЗСВ (ДВ бр. 62/09.08.2016 г.) и постъпило съгласие от магистрата

С-8. ОТНОСНО: Предложение от административния ръководител - председател на Апелативен съд - София за периодично атестиране на Нели Петрова Куцкова - съдия в Апелативен съд - София, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8.1. Предлага на Съдийската колегия на ВСС предвид решение на Пленума на Висшия съдебен съвет по протокол №27/14.09.2017 г., т. 17, относно приложението на §206, ал. 3 от ПЗР на ЗИДЗСВ (ДВ бр. 62/09.08.2016 г.) и постъпило съгласие от магистрата, да прекрати процедурата по периодично атестиране, открита с решение на Комисията по атестирането и конкурсите към Съдийската колегия на ВСС по протокол №32/17.07.2017 г., т. С-15 на Нели Петрова Куцкова - съдия в Апелативен съд - София, с ранг „съдия във ВКС и ВАС”. 

8.2. Внася предложението в заседанието на Съдийската колегия, насрочено 14.11.2017 г., за разглеждане и произнасяне. 

С-9. ОТНОСНО: Предложение от административния ръководител - председател на Апелативен съд - София за периодично атестиране на Анелия Драганова Цанова - съдия в Апелативен съд - София, с ранг „съдия във ВКС и ВАС”.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9.1. Предлага на Съдийската колегия на ВСС предвид решение на Пленума на Висшия съдебен съвет по протокол №27/14.09.2017 г., т. 17, относно приложението на §206, ал. 3 от ПЗР на ЗИДЗСВ (ДВ бр. 62/09.08.2016 г.) и постъпило съгласие от магистрата, да прекрати процедурата по периодично атестиране открита с решение на Комисията по атестирането и конкурсите към Съдийската колегия на ВСС по протокол №32/17.07.2017 г., т. С-14 на Анелия Драганова Цанова - съдия в Апелативен съд - София, с ранг „съдия във ВКС и ВАС”. 

9.2. Внася предложението в заседанието на Съдийската колегия, насрочено 14.11.2017 г., за разглеждане и произнасяне. 

С-10. ОТНОСНО: Предложение от административния ръководител - председател на Районен съд - Айтос за периодично атестиране на Николай Симеонов Гемеджиев - съдия в Районен съд - Айтос, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

10.1. Предлага на Съдийската колегия на ВСС предвид решение на Пленума на Висшия съдебен съвет по протокол №27/14.09.2017 г., т. 17, относно приложението на §206, ал. 3 от ПЗР на ЗИДЗСВ (ДВ бр. 62/09.08.2016 г.) и постъпило съгласие от магистрата, да прекрати процедурата по периодично атестиране открита с решение на Комисията по атестирането и конкурсите към Съдийската колегия на ВСС по протокол №32/17.07.2017 г., т. С-19 на Николай Симеонов Гемеджиев - съдия в Районен съд - Айтос, с ранг „съдия в ОС”. 

10.2. Внася предложението в заседанието на Съдийската колегия, насрочено 14.11.2017 г., за разглеждане и произнасяне. 

ПОЛУЧЕНА ЧАСТ Х НА ЕФ ПО НОВИЯ РЕД

С-11. ОТНОСНО: Предложение от административния ръководител - председател на Административен съд София-град, за атестиране за придобиване статут на несменяемост на Зорница Юриева Кръстева - Дойчинова - съдия в Административен съд София-град, с ранг „съдия в АС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

11.1. Допълва в Единния формуляр за атестиране резултатите от проверката по      чл. 175з от ЗСВ, съдържащи се в доклада на ИВСС. 

11.2. ПРЕДОСТАВЯ на Зорница Юриева Кръстева - Дойчинова - съдия в Административен съд София-град, с ранг „съдия в АС“, резултатите от атестирането по приетата оценка с решение на Комисията по атестирането и конкурсите към Съдийската колегия на ВСС по протокол №32/17.07.2017 г., т.    С-1, за запознаване.

С-12. ОТНОСНО: Предложение от административния ръководител - председател на Районен съд - Пловдив за придобиване статут на несменяемост на Николай Захариев Петров - съдия в Районен съд - Пловдив, с ранг „съдия в ОС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12.1. Допълва в Единния формуляр за атестиране резултатите от проверката по      чл. 175з от ЗСВ, съдържащи се в доклада на ИВСС. 

12.2. ПРЕДОСТАВЯ на Николай Захариев Петров - съдия в Районен съд - Пловдив, с ранг „съдия в ОС“, резултатите от атестирането по приетата оценка с решение на Комисията по атестирането и конкурсите към Съдийската колегия на ВСС по протокол №41/29.09.2017 г., т. С-1, за запознаване.

ДОПЪЛНИТЕЛНИ ТОЧКИ

Р-15. ОТНОСНО: Жалба от Десислава Николаева Зисова до Върховния административен съд против решение на Съдийската колегия на Висшия съдебен съвет по т. 4.1 от протокол №43/24.10.2017 г.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 
15. Приема за сведение жалбата от Десислава Николаева Зисова до Върховния административен съд. 

Р-16. ОТНОСНО: Жалба от Райна Петрова Мартинова до Върховния административен съд против решение на Съдийската колегия на Висшия съдебен съвет по т. 4.1 от протокол №43/24.10.2017 г.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 
16. Приема за сведение жалбата от Райна Петрова Мартинова до Върховния административен съд. 

Р-17. ОТНОСНО: Становище от Мария Велизарова Златарева - прокурор в Софийска районна прокуратура във връзка с приложение на разпоредбата на чл. 193, ал. 6 от ЗСВ по обявения с решение на Висшия съдебен съвет по протокол № 27/21.05.2015 г. конкурс за преместване в Софийски районен съд. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

17.1. Потвърждава решението си по пр. №47/30.10.2017 г., т. Р-7.3, с което предлага на Съдийската колегия на ВСС ДА ОСТАВИ БЕЗ УВАЖЕНИЕ молбата на Мария Велизарова Златарева – прокурор в Софийска районна прокуратура за преместване на основание чл. 193, ал. 6 от ЗСВ в Софийски районен съд, поради липса на освободена длъжност.

Мотиви: С решение на ВСС по протокол №27/21.05.2015 г. е обявен конкурс за преместване и заемане на 32 /тридесет и две/ свободни длъжности „съдия“ в районните съдилища. С решение на Висшия съдебен съвет по пр. №02.20.01.2016 г. и №03.21.01.2016 г. са преместени класираните кандидати по обявения конкурс. Конкурсната процедура за Софийски районен съд приключи на 15.03.2016 г., когато  встъпи в длъжност последният преместен кандидат (справка - чл. 43, ал. 2 от Наредба № 1 от  9 февруари 2017 г. за конкурсите за магистрати и за избор на административни ръководители в органите на съдебната власт). Деветмесечният срок за приложение на разпоредбата на чл. 193, ал. 6 от ЗСВ в така приключилия конкурс за Софийски районен съд изтича на 15.12.2016 г. 
По време на провеждането на конкурса и в 9–месечния срок от приключването му са освободени 2 (две) длъжности „съдия“ от починали магистрати на 18.02.2016 г. и 08.08.2016 г. С решение по протокол №28/13.12.2016 г. на Съдийската колегия съдия Методи Орлинов Лалов е освободен на основание чл. 175, ал. 1 от ЗСВ от длъжността „административен ръководител – председател“ на Софийски районен съд и същият е възстановен на овакантената от починалия магистрат Асен – Иван Иванов Бонев длъжност „съдия“. 
Младши съдия Мирослава Петрова Илева, след изтичане на предвидения срок по чл. 243, ал. 1 от ЗСВ, е назначена на длъжност „съдия“ в Софийски районен съд с решение на СК по протокол №09/21.06.2016 г. на освободената длъжност от съдия Цветан Стефанов Ценов – починал на 18.02.2016 г.  Въпреки че тези 2 (две) длъжности „съдия“ са освободени в срока на приложението на разпоредбата на чл. 193, ал. 6 от ЗСВ, те са послужи за обезпечаване правото на труд и оставането на магистрати в органа на съдебната власт, което обезпечаване е с предимство пред кадровото осигуряване на органа на съдебната власт чрез приложението на института на чл. 193, ал. 6 от ЗСВ.

17.2. Изпраща решението по т. 17.1. на Съдийската колегия на ВСС за заседанието, насрочено на 07.11.2017 г. , за разглеждане и произнасяне.

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 

БОНКА ДЕЧЕВА (п)